Hauksbók
Hauksbók ( ”Haukrin kirja”) on laaja, keskiajan islantilainen käsikirjoitus, joka on nimetty omistajansa Haukr Erlendssonin (k. 1334) mukaan. Haukr oli islantilainen lainoppinut, joka toimi laamannina ensin Islannissa ja myöhemmin Norjassa. Valtaosa käsikirjoituksesta on laadittu todennäköisesti vuosien 1306–1308 välisenä aikana Haukrin oleskellessa Islannissa, osa taas vuoden 1310 paikkeilla tai sen jälkeen. Haukr on itse kirjoittanut suuren osan käsikirjoituksesta, minkä lisäksi kirjoittamiseen on osallistunut myös muutama muu, todennäköisesti islantilainen ja norjalainen tai färsaarelainen kirjuri.
Den svenska högtidsboken
Den svenska högtidsboken on vuonna 2000 ilmestynyt ruotsalainen kirja uskonnottomista elämänkaarijuhlista ja vuotuisjuhlista. Teoksen on julkaissut Humanisterna-järjestö yhdessä kustannusyhtiön En bok för alla kanssa. Kirja sisältää tietoa juhlatavoista sekä lauluja ja runoja.